č. j. /2022/Predn.

RÁMCOVÁ ZMLUVA NA POSKYTNUTIE SLUZBY

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len ,,zmluva")

medzi

**Objednávateľ:**

Názov: **Mesto Nitra**

sídlo: Štefánikova tr. 60, 950 06 Nitra

zastúpenie: Marek Hattas, primátor

IČO: 00 308 307

DIČ: 2021102853

IČ DPH SK2021102853

Číslo účtu:

(ďalej len „objednávateľ“)

a

**Poskytovateľ:**

Názov:

sídlo:

zastúpenie:

IČO:

DIČ:

IČ DPH:

Číslo účtu:

registrácia:

(ďalej len „poskytovateľ“)

(Objednávateľ a poskytovateľ spolu ako „zmluvné strany“ a jednotlivo aj ako „zmluvná strana“)

**Článok I**

**Úvodné ustanovenia**

Táto zmluva sa uzatvára ako výsledok verejného obstarávania podlimitnej zákazky na poskytnutie služby na predmet: „Poskytovania stravovacích služieb“ uskutočnenej v zmysle Zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

**Článok II**

**Predmet** **zmluvy**

1. Predmetom tejto zmluvy je poskytnutie služby **,,výroba, príprava a rozvoz teplej stravy (obedov) vrátane výdaja stravy v priestoroch objednávateľa“** (ďalej len „služba“), v predpokladanom množstve 160 osôb/pracovný deň počas trvania zmluvy, podľa príslušnej špecifikácie a za podmienok dohodnutých touto zmluvou.
2. Obsahom záväzku poskytovateľa služby je najmä:
3. príprava stravy,
4. zabalenie stravy,
5. dodanie stravy do výdajného miesta,
6. vydanie stravy stravníkom vo výdajnom mieste.
7. Poskytovateľ berie na vedomie, že množstvo stravy uvedené v bode 2 Prílohy č. 1 – Opis predmetu zákazky je len orientačné a skutočne odobrané množstvo sa bude odvíjať od skutočných potrieb objednávateľa po dobu trvania tejto zmluvy, pričom bude upresňované objednávkami.
8. Objednávateľ sa zaväzuje za riadne a včasne poskytnuté služby platiť poskytovateľovi dohodnutú cenu.
9. Poskytovateľ vyhlasuje, že:
10. je držiteľom platného povolenia regionálneho úradu verejného zdravotníctva (ďalej len „RÚVZ“) na uvedenie podnikateľských priestorov do prevádzky a Prevádzkového poriadku schváleným RÚVZ s postupmi založenými na zásadách HACCP,
11. disponuje živnostenským oprávnením na pohostinskú činnosť a výrobu hotových jedál určených na priamu spotrebu mimo prevádzkových priestorov,
12. disponuje odbornou spôsobilosťou na poskytovanie stravovacích služieb podľa § 21 a nasl. zákona č. 455/1991 Zb. o živnostenskom podnikaní (živnostenský zákon) v znení neskorších predpisov

a tieto udržiavať v platnosti po celú dobu trvania tejto zmluvy.

Poskytovateľ je povinný na požiadanie objednávateľa predložiť kópie uvedených osvedčení.

**Článok III**

**Čas plnenia**

1. Zmluvné strany uzatvárajú túto zmluvu na **dobu určitú** od **01.01.2023 – 31.12.2024** alebo do vyčerpania celkového finančného limitu podľa čl. VI ods. 1 písm. b) tejto zmluvy.
2. Zmluvu možno pred uplynutím doby ukončiť:
   1. dohodou zmluvných strán,
   2. odstúpením od zmluvy,
   3. výpoveďou bez uvedenia dôvodu ktoroukoľvek zmluvnou stranou v dvojmesačnej výpovednej lehote, pričom výpovedná lehota začne plynúť prvým dňom kalendárneho mesiaca nasledujúceho po doručení výpovede druhej zmluvnej strane.
3. Odstúpenie od zmluvy musí byť druhej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od zmluvy odstupuje. Odstúpenie je účinné dňom, kedy bolo písomné oznámenie o odstúpení od zmluvy doručené druhej zmluvnej strane.
4. Zmluvné strany sa dohodli, že za podstatné porušenie (§ 345 ods. 2 Obchodného zákonníka) tejto zmluvy budú považovať:
5. porušenie povinnosti poskytovateľa poskytnúť službu za podmienok stanovených v tejto zmluve,
6. neodstránenie vád poskytnutej služby v lehote dohodnutej na vybavenie reklamácie,
7. viac ako 30 – dňové omeškanie objednávateľa s úhradou riadne vystavenej a doručenej faktúry,
8. akékoľvek porušenie povinností vyplývajúcich poskytovateľovi zo zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a súvisiacich právnych predpisov týkajúcich sa poskytovanej služby.

**Článok IV**

**Miesto plnenia**

1. Miestom poskytnutia služby je budova **MsÚ v Nitre – kuchyňa / jedáleň, Štefánikova 60,   
   950 06 Nitra** (výdajné miesto). Prípravu stravy poskytovateľ zabezpečí vo vlastných priestoroch.

**Článok V**

**Podmienky poskytovania služby**

1. Podmienky poskytnutia služby, obsah a rozsah povinností, ktoré je poskytovateľ povinný vykonávať v rámci tejto zmluvy vyplývajú z nasledovných príloh, ako aj z ostatných ustanovení zmluvy:
2. Opis predmetu zákazky vrátane všetkých príloh,
3. Cenová ponuka,
4. Ostatná sprievodná dokumentácia poskytnutá pri verejnom obstarávaní.
5. Poskytovateľ sa zaväzuje:
6. Na vlastné náklady pripraviť a dodať objednávateľovi predmet plnenia v príslušnom rozsahu a kvalite podľa Prílohy č. 1.
7. Pripravovať stravu podľa receptúr a stanovených technologických postupov pri príprave stravy platných pre zariadenie verejného stravovania.
8. Pripravovať pre stravníkov stravu podľa dennej ponuky v rozsahu: jeden druh polievky a štyri druhy hlavného jedla.
9. Zabezpečiť vlastné, hygienicky nezávadné a normám zodpovedajúce nádoby na prepravu stravy.
10. Zabezpečiť na vrub prípravy stravy potraviny na dochucovanie jedál (napr. soľ, korenie, polievkové korenie, ocot) a ich pravidelné doplňovanie.
11. Zabezpečiť nákup surovín v zodpovedajúcej kvalite v súlade so zákonom NR SR č. 152/1995 Z. z. o potravinách v znení neskorších predpisov.
12. Vylúčiť z prípravy stravu, ktorej súčasťou je alkohol.
13. Nepoužívať pri príprave stravy potraviny, ktoré už boli tepelne spracované v procese prípravy inej teplej stravy.
14. Nevyužívať pri príprave stravy jedlá z predchádzajúcich dní.
15. Zabezpečiť výdaj stravy do jednorazových obalov v prípade prijatia protiepidemiologických opatrení.
16. Dodržiavať hygienické normy pri preprave a následnom výdaji stravy stravníkom.
17. Zabezpečiť prípravu a dovoz stravy objednávateľovi do určeného odberného miesta denne v pracovný deň vždy v čase od 10:30 hod. do 11.00 hod.
18. Zabezpečiť výdaj stravy stravníkom na stravné poukážky denne v pracovný deň v čase od 11.30 – 13.15 hod. v jedálni objednávateľa formou okienkového výdaja, prípadne v inom čase výdaja na základe dohody zmluvných strán.
19. Poskytovateľ zodpovedá za zdravotnú nezávadnosť pripravenej stravy.
20. Poskytovateľ zodpovedá za dohodnutý termín dodávky, jej dovoz, vyloženie a výdaj v odbernom mieste.
21. Poskytovateľ zabezpečí umývanie použitého riadu a umývanie a hygienu výdajne stravy v budove MsÚ Nitra.
22. Poskytovateľ je povinný pripraviť jedálny lístok 14 dní vopred, dať ho k dispozícii pre stravníkov vo výdajnom mieste.

**Článok VI**

**Cena**

1. Cena za poskytnutie služby podľa tejto zmluvy tvorí cena stravnej jednotky vrátane obstarávacej ceny surovín a režijných nákladov a je stanovená dohodou zmluvných strán, v súlade s § 3 zákona c. 18/1996 Z. z. o cenách v znení neskorších zmien a doplnkov a vychádza z cenovej špecifikácie:
2. celková jednotková cena stravy (porcie podľa Prílohy č. 1)

Cena bez DPH: EUR

DPH 20%:

slovom:

1. V cene podľa ods. 1 písm. a) tohto článku zmluvy sú zahrnuté všetky oprávnené náklady poskytovateľa súvisiace s poskytnutím služby.
2. Cena za poskytovanie služby v príslušnom kalendárnom mesiaci bude určená ako súčin dohodnutej jednotkovej ceny stravy uvedenej v ods. 1 písm. a) tohto článku zmluvy a počtu objednanej stravy v kalendárnom mesiaci, kedy bol poskytovaný predmet zmluvy.
3. Poskytovateľ vystaví objednávateľovi faktúru za každý ukončený kalendárny mesiac dozadu za včasné a riadne poskytnutie predmetu zmluvy.
4. Poskytovateľ je oprávnený raz ročne od roku 2024 upraviť jednotkovú cenu stravy a to o násobok koeficientu (miery) inflácie meranej indexom spotrebiteľských cien za predchádzajúci kalendárny rok, vyhlásený Štatistickým úradom Slovenskej republiky. Jednotková cena stravy upravená o koeficient (mieru) inflácie bude zaokrúhlená na dve desatinné miesta.

**Článok VII**

**Platobné podmienky**

1. Objednávateľ neposkytuje zálohovú platbu.
2. Objednávateľ sa zaväzuje uhradiť cenu plnenia mesačne, na základe doručenej faktúry, ktorá bude vystavená podľa množstva odobraných jedál objednávateľom k poslednému dňu príslušného kalendárneho mesiaca.
3. Splatnosť faktúry je 30 dní odo dňa doručenia faktúry objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu poskytovateľa.
4. Faktúra musí obsahovať všetky náležitosti daňového dokladu, inak je objednávateľ oprávnený ju vrátiť poskytovateľovi na opravu. V takom prípade sa lehota splatnosti prerušuje a po doručení opravenej faktúry objednávateľovi plynie nová lehota splatnosti.

**Článok VIII**

**Záručné a reklamačné podmienky, zodpovednosť za vady**

1. Poskytovateľ je povinný dodať predmet zmluvy v množstve a kvalite podľa tejto zmluvy do určeného výdajného miesta objednávateľa.
2. Poskytovateľ zodpovedá objednávateľovi za kvalitu, hygienickú nezávadnosť, predpísanú hmotnosť dodávanej stravy v zmysle príslušných predpisov.
3. V prípade dodania stravy v rozpore s podmienkami dohodnutými v tejto zmluve alebo v akceptovanej objednávke, ktorá má zjavné vady je objednávateľ alebo stravník oprávnený ústne reklamovať stravu priamo pri výdaji stravy a poskytovateľ je povinný podľa zvoleného nároku objednávateľa resp. stravníka dodať ihneď náhradnú resp. chýbajúcu stravu bez nároku na finančnú náhradu. Pokiaľ sa jedná o vady zistené alebo zistiteľné neskôr ako pri preberaní stravy, uplatní objednávateľ reklamáciu bezodkladne po jej zistení písomne (emailom). Písomná reklamácia obsahuje:
4. označenie zmluvných strán,
5. popis reklamovanej vady,
6. dátum a miesto plnenia vadného poskytovania služby,
7. voľba nároku z vád – spôsob nápravy.
8. Poskytovateľ je povinný oprávnenú písomnú reklamáciu vybaviť bezodkladne najneskôr však v lehote 15 dní odo dňa jej uplatnenia.

**Článok IX**

**Subdodávatelia**

1. Poskytovateľ je povinný najneskôr v momente podpisu zmluvy predložiť objednávateľovi zoznam známych subdodávateľov s uvedením informácií o subdodávateľoch
2. Obchodné meno: doplní poskytovateľ
3. Sídlo: doplní poskytovateľ
4. IČO: doplní poskytovateľ
5. Osoba oprávnená konať za subdodávateľa (meno, priezvisko, adresa pobytu, dátum narodenia:

doplní poskytovateľ

1. V prípade, ak sa počas doby plnenia poskytovateľ rozhodne zmeniť subdodávateľa alebo využiť subdodávateľa, je poskytovateľ povinný túto skutočnosť oznámiť najneskôr v deň predchádzajúci dňu kedy má táto zmena nastať. V oznámení poskytovateľ uvedie údaje v rozsahu podľa ods. 1 tohto článku zmluvy.
2. Poskytovateľ je povinný akúkoľvek zmenu údajov subdodávateľa podľa ods. 1 a 2 tohto článku zmluvy bezodkladne potom ako takáto zmena nastala oznámiť objednávateľovi.
3. Poskytovateľ berie na vedomie, že objednávateľ ako verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v tomto registri, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v tomto registri.
4. Poskytovateľ v prípade využitia subdodávateľov je povinný dodať plnenie v lehotách uvedených v tejto zmluve.

**Článok X**

**Doručovanie a komunikácia**

1. Zmluvné strany sa dohodli, že ak v tejto zmluve nie je ustanovené inak, písomná komunikácia podľa tejto zmluvy alebo v súvislosti s touto zmluvou sa bude doručovať doporučenou poštovou zásielkou na adresu uvedenú v záhlaví zmluvy poštou, kuriérom alebo osobne a v prípadoch stanovených touto zmluvou aj prostredníctvom e-mailu, telefonicky alebo faxom.
2. Za deň doručenia sa považuje deň prevzatia písomnosti. Za deň doručenia e-mailu sa považuje deň, kedy odosielateľ obdržal na svoj e-mail potvrdenie o doručení, potvrdzujúce, že správa bola doručená na e-mailový server adresáta. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
3. Zmluvné strany poverili na komunikáciu a úkony vo veciach týkajúcich sa tejto zmluvy nasledovné osoby:
4. Za objednávateľa:

* vybavovanie objednávok a jedálny lístok: doplní objednávateľ
* vo veciach písomných reklamácií: doplní objednávateľ

1. Za poskytovateľa:

* vybavovanie objednávok a jedálny lístok: doplní poskytovateľ
* vo veciach písomných reklamácií: doplní poskytovateľ

(ďalej len ako „oprávnené osoby“)

Zmluvné strany sa výslovne dohodli, že zmena alebo doplnenie oprávnených osôb podľa tohto bodu nie je podstatná zmena zmluvných podmienok a nie je potrebné pre ňu uzatvárať samostatný dodatok k zmluve.

1. Zmluvné strany sú povinné zmeny v osobách podľa ods. 3 tohto článku oznamovať písomne (emailom alebo poštou) bez zbytočného odkladu.

**Článok XI**

**Sankcie**

1. Ak poskytovateľ nezabezpečí dovoz a/alebo výdaj objednanej stravy v lehote stanovenej pre výdaj stravy podľa čl. V ods. 2 písm. l) a m) tejto zmluvy, zaplatí objednávateľovi zmluvnú pokutu vo výške 1.000,- EUR za každé porušenie. Pokiaľ poskytovateľ bude v omeškaní s dovozom a/alebo výdajom stravy o viac ak o 1 hodinu oproti stanovenej lehote zvyšuje sa zmluvná pokuta podľa predchádzajúcej vety na 2.000,- Eur za každé porušenie.
2. Za porušenie tejto zmluvy poskytovateľom odlišné od porušení podľa ods. 1 tejto zmluvy a spočívajúce v omeškaní poskytovateľa s plnením jeho zmluvných povinností je poskytovateľ povinný zaplatiť objednávateľovi zmluvnú pokutu v sume 0,05% denne z ceny podľa čl. VI ods. 1 písm. b) tejto zmluvy bez DPH za každý deň omeškania. Za ostatné porušenia tejto zmluvy poskytovateľom zaplatí poskytovateľ objednávateľovi zmluvnú pokutu v sume 500,- EUR za každé porušenie.
3. V prípade omeškania s platbou objednávateľ uhradí úrok z omeškania 0,05% z fakturovanej ceny plnenia za každý deň omeškania.
4. Poskytovateľ je povinný zaplatiť zmluvnú pokutu do 30 dní odo dňa i doručenia ich písomného vyúčtovania. Objednávateľ je oprávnený zmluvnú pokutu jednostranne započítať na cenu plnenia.
5. Úhradou zmluvnej pokuty nie je dotknutý nárok na náhradu škody.
6. Poskytovateľ nie je povinný nahradiť škodu a ani zaplatiť zmluvnú pokutu, ak sú dané okolnosti vylučujúce zodpovednosť v zmysle zákona č. 513/1991 Zb. Obchodný zákonník v znení neskorších predpisov alebo dôvody vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy, snehová kalamita), v epidémii, v pandémii (ako napr. ochorenie COVID-19), vo vyhlásení núdzového stavu alebo v nepredvídateľnej ľudskej činnosti (napr. štrajk, občianske nepokoje, vojna).
7. Pre účely tejto zmluvy sa vyššou mocou rozumie každá vonkajšia udalosť alebo okolnosť výnimočného a neodvratného charakteru, ktorú zmluvné strany nemohli predvídať a ovplyvniť pri podpisovaní zmluvy, ktorá znemožňuje realizáciu časti alebo celého predmetu dodania.

**Článok XII**

**Zmena zmluvy**

1. Zmluvné strany sa dohodli na možnej zmene podmienok v zmluve v rozsahu: navýšenie predmetu zmluvy – väčší rozsah stravy, zmene predmetu zmluvy – nový druh stravy, zmene ceny predmetu zmluvy.
2. Zmeny zmluvy je možné vykonať výlučne v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
3. V prípade, ak objednávateľ bude počas trvania tejto zmluvy potrebovať nový druh stravy, ktorý nie je uvedený v Prílohe č. 1, zmluvné strany sa dohodli, že jednotková cena za takýto nový druh stravy sa určí po vzájomnej dohode zmluvných strán, na základe písomnej ponuky poskytovateľa.

**Článok XIII**

**Záverečné ustanovenia**

1. Poskytovateľ sa zaväzuje počas platnosti tejto zmluvy objednávateľovi poskytovať informácie rozhodujúce pre trvanie alebo poskytovanie služby.
2. Táto zmluva je vyhotovená v 4 vyhotoveniach, z ktorých objednávateľ obdrží 3 vyhotovenia a poskytovateľ 1 vyhotovenie.
3. Zmeny v tejto zmluve je možné vykonať bez nového verejného obstarávania len v súlade s § 18 zákona č. 343/2015 Z. z. Zmluvné strany súhlasia s tým, že prípadné organizačné zmeny, zmeny v názve zmluvnej strany nie sú zmenami podliehajúcimi súhlasu druhej zmluvnej strany, a preto nebudú predmetom dodatku k tejto zmluve. Vyžaduje sa však ich písomné oznámenie druhej zmluvnej strane.
4. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení
5. objednávateľ zverejní Centrálnom registri zmlúv, alebo
6. ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže poskytovateľ podať návrh na zverejnenie zmluvy v Obchodnom vestníku.
7. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
8. O nadobudnutí účinnosti zmluvy svedčí písomné potvrdenie o zverejnení zmluvy. Objednávateľ vydá poskytovateľovi na požiadanie potvrdenie o zverejnení zmluvy.
9. Prílohami tejto zmluvy sú:

Príloha č. 1 – Opis predmetu zákazky

Príloha č. 2 – Cenová ponuka

1. Zmluvné strany si zmluvu prečítali, jej obsahu porozumeli a na znak súhlasu vlastnoručne podpísali.

V Nitre dňa V Nitre dňa

Objednávateľ: Poskytovateľ:

\_\_\_\_\_\_\_\_\_\_\_\_\_\_

primátor mesta Nitry

\_\_\_\_\_\_\_\_\_\_\_\_\_\_